|  |
| --- |
| M.1. pärast teenistusse asumist 9.01.1940M.1. pärast teenistusse asumist 9.01.1940 |
| Teenistuskäik |
|  **Inglismaa** |
| **Tellitud** | 
01.1939 |
| **Ehitaja** | Thornycrofti laevatehas |
| **Kiil pandud** | 
1939 |
| **Üle antud** | 
1940-1943 |
| **Märkused** | 
Algselt mõeldud Eestile ja Lätile. |
| Teenistuskäik |
|  **Iirimaa** |
| **Teenistuses alates** | 
1940 |
| **Teenistuse lõpp** | 
1948 |
| **Saatus** | 
Lammutatud |
| **Märkused** | 
Iiri Mere- ja Rannavalveteenistus |
|
| Laeva üldandmed |
| **Klass ja tüüp** | 
72-jalane torpeedokaater |
| **Veeväljasurve** | 
32/40 t |
| **Pikkus** | 
21,95 m |
| **Laius** | 
5 m |
| **Süvis** | 
1,15 m |
| **Kere** | 
Puit, mahagon |
| **Sõsarlaevad** | 
Kokku 6 |
| **Peamasinad** | 
algselt 2 bensiinimootorit Isotta-Fraschini koguvõimsusega 2300 hj, hilisematel 4 bensiinimootorit Thornycroft Ry/L2 koguvõimsusega 2600 hj |
| **Käiturid** | 
algselt 2, hilisematel 4 sõukruvi. |
| **Kiirus** | 
33-40 sõlme |
| **Sõidupiirkond** | 
rannikumeri |
| **Meeskond** | 
11-12 |
| **Relvastus** | 
algselt 1x Hotchkiss kuulipilduja, hiljem 1x20mm õhutõrjekahur Madsen või 1x2-12,7mm kuulipilduja; 2x533mm torpeedoaparaati, 4 süvaveepommi. |

**Thornycrofti 72-jalane torpeedokaater** oli Teise maailmasõja algul Inglismaal Thornycrofti laevatehases Eesti (ja Läti) tellimusel valmistatud ja Iiri Mere- ja Rannavalveteenistuses kasutatud torpeedokaatrite klass (seeria).

Ajalugu
-------

Temaatiline postkaart.
### Eesti plaanid

Algselt olid need torpeedokaatrid (toonases keelekujus torpeedopaadid) mõeldud Eestile ja Lätile. 

Sõjavägede ülemjuhataja poolt 14. detsembril 1937. a riigivanemale esitatud "Riigikaitse moderniseerimise plaanis" nähti muuhulgas mereväele ette vähemalt kolme kiir-mootortorpeedopaadi soetamise vajadust. Ehituseks aitas raha koguda Allveelaevastiku Sihtkapital. Kampaanias kustuti aluseid ka "allveelaevade hävitajateks". Müüdi vastavat postkaarti. 

Toonaste ajalehtede teatel telliti esimene "allveelaevade hävitaja" jaanuaris 1939. 25. mail 1939. a toimunud riigikaitse nõukogu istungil teatas kindralleitnant Paul Lill, et ette on nähtud tellida kolm torpeedopaati. Esimene neist oli juba tellitud Allveelaevastiku Sihtkapitali arvelt, kuna teiste tellimiseks tehtavat eeltööd.

### Iirimaa teenistuses

Kaatrite ehitus algas Southamptonis 1939. a. kevadel. Seoses maailmasõja algusega septembrist 1939. a ja tulenenud mereteede sulgumisega polnud võimalik kaatreid enam Inglismaalt aga Baltikumi kohale toimetada. Nii arvati kõik 1940-1943 valminud kaatrid hoopis Iiri Mere- ja Rannavalveteenistuse koosseisu nimedega M.1.-M.6. 

Esimene kaater M.1. võeti teenistusse jaanuaris 1940, teine M.2. sama aasta juunis. Hilisematel kaatritel M.3-M.6 tehti mõningaid ehituslikke muudatusi ja need said suuremad. M.2. osales sõja käigus Dunkerque evakuatsioonis, sooritades kaks ülevedu. Seejuures oli kaatril inglise-iiri segameeskond.

Juba 1948. a arvati kõik kuus torpeedokaatrit teenistusest välja.

Mudelid
-------

Tänapäeval on Iirimaal valmistatud ja eksponeeritud kaatriklassi mudeleid: 

* M.1. ujuv raadio teel juhitav mudel mõõtkavas 1:16. Mudeli meisterdas George Cullen ja selle valmistamine võttis kaks aastat. Mudel asub Iirimaal Haulbowlines allohvitseride messis.
* M.1. mudel Dublinis Dun Laoghaires Iiri Rahvuslikus Meremuuseumis.
* Ilmselt hilisema versiooni mudel Iirimaal Dublinis Iiri Rahvusmuuseumis endises Collinsi sõjaväelinnakus.

Vaata ka
--------

* Allveelaevastiku Sihtkapital
* Sulev (torpeedopaat)
* Torm (laev)

Välislingid
-----------

* Warshipsresearch
* Navypedia.org
* Warspot.ru
	+ Warspot.ru - Iiri torpeedokaatrid merel
* Coastmonkey.ie